Emma Jiménez

Emma Jiménez (Sestao, Bizkaia, 1940) piano jotzailea da. Besteak beste, Espainiar Estatuko piano-jotzailerik gazteena izan zen piano ikasketak bukatzen, eta oraindik ere badu marka hori. 

 Biografia 

 Formakuntza 
Emma Jiménez Sestaon jaio zen 1940an, eta ikasketak Bilboko Juan Crisostomo de Arriaga Musika Kontserbatorioan egin zituen. 6 urterekin hasi zen musika ikasten; 8 urterekin solfeo ikasketak bukatu zituen, eta irakaskuntzan hasi zen. Era berean, 12 urterekin, piano ikasketak burututa zeuzkan. Hartara, ikasketa horiek bukatzen ikaslerik gazteena izan da Espainiar Estatu osoan, eta errekorra oraindik ere mantentzen du.

Bere piano ikasketak amaitzean, hain zuzen, Ganbera-Musikako Sari Ezohikoa eman zioten 12 urterekin eta 13 urterekin Karrera Amaierako Lehengo Sari Ezohikoa.

Bilboko Goi Mailako Musika Eskolan ikasketak bukatzean, bere formakuntzarekin jarraitu zuen Vienan eta Salzburgon.
 Ibilbidea 
17 urterekin, lehenengo musika bira egin zuen bakarlari, Bilboko Orkestra Sinfonikoarekin, Chopinen pianorako bigarren kontzertua interpretatzen. 

Geroxeago, 19 urte zeuzkanean, Joaquín Atxukarro piano-jolearekin ezkondu zen; 1959an, Liverpoolgo (Ingalaterra) nazioarteko lehiaketan parte hartzera joan zen Atxukarro, eta Emma Jiménezi agindu zion irabazten bazuen ezkonduko zirela, eta irabazi zuenez gero, ezkondu egin ziren. Orduan erabaki zuen Emma JIménezek bere karrera uztea. Ordutik, ari da senarrari bere karrera profesionalean laguntzen. 

1981an, ordea, Felix Ayorekin batera bikote musikala osatuta, oholetara itzuli zen, eta 25 urte eman zituzten elkarrekin kontzertuak eta musika birak egiten. Horrez gain, senarrarekin ere hainbat kontzertu egin ditu.

Jiménezek jasotako azken saria La Gota de Leche-k eskainikoa izan da, Bilboko Villako Pertsonaia Isila 2017.

 Sariak eta aitortzak 

 Ganbera-Musikako Sari Ezohikoa (1952)
 Karrera Amaierako Lehengo Sari Ezohikoa (1953)
 Bilboko Villako Pertsonaia Isila, La Gota de Leche (2017)

 Erreferentziak 

 Kanpo estekak 

Kategoria:Sestaoarrak
Kategoria:Euskal Herriko piano-jotzaileak
Kategoria:Emakume piano-jotzaileak